बता दें कि हरियाणा वो राज्य है जहां 2011 की जनगणना में सबसे खराब लिंग अनुपात सामने आया था. तब यहां प्रति 1000 पुरुषों के मुकाबले 822 महिलाएं थीं. लेकिन हरियाणा स्वास्थ्य विभाग के दिए आंकड़ों के मुताबिक 2016 में ये लिंग अनुपात सुधर कर 884 हो गया है. लेकिन जिस तरह करनाल में भैंसों के तबेले में लिंग जांच का सेटअप पकड़ा गया, उससे लगता है कि भ्रूण में ही बेटियों की हत्या के पाप से अभी भी राज्य को पूरी तरह मुक्ति नहीं मिली है.